Odense Adresse-Contoirs Efterretninger, 1825-10-10
Underhandlingerne med Sir Ch. Stuart i Rio Janeivo skulle ikke gaae saa ganske efter Ønske. Vel siges Man at være bleven enig om følgende Hovedpunkter: "Kongen af Portugal erkjender Brasiliens Uafhængighed (hvad Navnet angaaer), og tilstaaer det en lovgivende Forsamling; men vil selv føre Titel af Konge af Portugal og Keiser af Brasilien, hvorimod Den Pedro frasiger sig den nu overflødige Titel af bestandig Forsvarer, og i sin Faders Levetid nøies med Titel af Keiser-Regent. Portugal bevilger udelukkende Jndførsel af brasilisk Sukker og Kaffe, ligesom Brasilien igjen af portugisiske Vine og Salt. Derimod gjøres Jndvending imod Betalingen af de 2 Millioner Pd. Sterl. til Portugal, hvorom først maa indhentes nyt Svar fra Portugal. Keiseren skal have været nøie underrettet om Alt, hvad der var forhandlet i Portugal, men holdt det skjult for sine Ministre, hvilke skildres som gode Jabrødre, der allene have de belovede Titler for Øine. Det hedder endog, at han kan vente nye portugisiske Tropper til sin Raadighed, og overalt befrygter Man, at disse og lignende Vilkaar, hvis de antages, kan give Stof til en ny og blodigere Revolution end den forrige. Af denne Aarsag ville de nye Efterretninger herfra slet ikke anstaae Bladet Times, der gjør Don Pedro hans Ret til saaledes igjen at sælge Brasilianernes Uafhængighed, uden at spørge dem, lige saa stridig, som Præsident Boyer til at kjøbe Haytis Uafhængighed i dyre Domme. Heraf lader sig og forklare hvad en Skrivelse fra Lissabon yttrer om hine Underhandlinger, at nemlig Engellands Politik med Hensyn til Sydamerika først ganske vil opklares i Rio, og det her vise sig, hvilken Rang den unge Keiserstat skal indtage. i det nordlige og sydlige Amerikas store republikanske Familie. Buenos Ayres ruster sig, for at hævne de af Brasilien tilføiede Fornærmelser, Regjeringen vil iøvrigt ikke indlade sig med den brasiliske Admiral om Opstanden i Banda Oriental, hvori den fralægger sig al Deeltagelse; men har besluttet at skikke et Gesandtskab til Rio. En Begjæring af Provindsialregjeringen i Buenos om, ved de truende Krigsudsigter at resignere, er bleven afslaaet af Kongressen. Den peruanske General Sucre har paa sin Side bedet General Silva, godvillig at rømme Provindsen Chiquitos, da han i modsat Fald nok skal hævne dette Overfald paa Fiendens eget Gebeet. Fra Banda-Oriental haves officiel Bekræftelse om et Nederlag, som de brasilianske Tropper den 8 Juli have liidt ved Perdido, og Man saae daglig en ny Fægtning imøde. Under 27 Juni var fra Rio udstædt befaling til Admiral Cochrane (som Man dengang endnu formodede at være i Maranhao) at komme tilbage med Krigskibene, og blot lade nogle lette Fartøier blive der. - Men borte er Markus! Man haabede, at Callao, som endnu holdt sig den 21 Junii, maatte af Mangel paa Levnetsmidler overgive sig i August Maaned. Jmidlertid havde Kommandanten, General Rodil, endnu den 17 Mai strængt forbudt al Handel og Kommunication med Fæstningen baade til Vands og til Lands, og truet med Konfiskation af alle de Varoplag, som maatte forefindes paa de Steder, han agter at tilbageerobre. Befrieren Simon Bolivar opholder sig endnu i Over=Peru og har bekræftet et Dekret af General Sucre, hvorefter det tillades Provindserne i Over Peru at holde en almindelig Forsamling, for at raadslaa om Regjeringsformen, hvilken Beslutning først af Aare bliver at sanktionere af den nye Kongres i Peru. J denne Mellemtid staae disse Provindser umiddelbar under General Sucre. Efter Forlydende har Bolivar selv faaet Tilladelse af den Columbiske Kongres, at gjøre en Reise til Europa for sit Helbreds Skyld, naar han først faaer Sagerne afgjort i Over=Peru.